### Karsten og Johan, 1. klasse:

# Karsten og Johans korona, neiii, karbonaraskole

**Her kommer Karsten og Johans karbonaraskole, en favorittrett i heimen. De går i 1.klasse på henholdsvis Marienlyst og Holmen skole, er bestekompiser og i felleskarantene med familiene sine.**

Oppskrift? De har tatt mye av alt som er godt, nemlig egg, bacon, parmesan og erter. Ellers har de fulgt anvisningen på pastapakken. Det viktigste er å smake undervis så man vet at det man lager blir godt.

De har kutta bacon, frest den og blandet den med erter. De har kakket egg, vispet, hatt i salt og pepper. Revet parmesan og blandet den med eggene. Så har de kokt pasta i rikelig med saltet vann, lagt en tresleiv over gryta så vannet ikke har kokt over. Varmet opp baconet og ertene, silt av den ferdigkokte pastaen og hatt den i panna m baconet, blandet godt, tatt panna vekk fra den varme plata og rørt godt helt i bunn av panna mens de har hellet over egg og parmesanblandingen. Så har de smakt til m salt og pepper. Det ble så godt at de ikke hadde tid til å se opp, bare gi tommel opp. De gadd dessverre ikke vaske opp.